Relectio De Poenitentia Habita In Academia Salmanticensis, Anno M.D.XLVIII., "Ac primum quidem argumentum à pleriſq; ſanctorum facilè dilu…"
author: Melchor Cano
source date: 1558
edition published: 2019-07-31
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

Ac primum quidem argumentum à plerisque ſanctorum facilè diluitur, nam vtrunque apoſtoli Pauli locum interpretantur, non de pœnitentia, quæ poſt baptiſmum fit: ſed de pœnitentia, quæ fit in baptiſmo. Qui videlicet ſemel dumtaxat percipi poteſt: nam pœnitentiam baptiſmum appellari, habes apud Lucam capitulo vltimo, Oportebat (inquit) prædicari in nomine eius pœnitentiam & remiſsionem peccatorum in omnes gentes. Vbi, quæ Matthæus de baptiſmo dixit, Lucas nomine pœnitentiæ ac remiſsionis peccatorum tradidit. Hanc expoſitionem Chryſoſtomus, & Theophilactus ſequuntur in eadem loca. Item Ambroſius lib. 2. De pœnitentia cap. 2. & Auguſt. lib. De vera & falſa pœnitentia cap. 3. Colligunt autem ex multis coniecturis, hanc eſ ſe eorum teſtimoniorum intelligentiam. Quas ego coniecturas referrem, niſi ad metam huius diſputationis feſtinaret oratio